The Cranberries

The Cranberries bola írska rocková skupina založená v roku 1989 v meste Limerick. Skupinu tvorila speváčka Dolores O’Riordan, gitarista Noel Hogan, basgitarista Mike Hogan a bubeník Fergal Lawler. Hoci bola skupina značne spájaná s alternatívnym rockom, takisto do svojej tvorby včleňovala prvky indie popu, post-punku, írskeho folku a pop rocku.

Skupina The Cranberries sa stala populárnou v 90. rokoch vďaka svojmu debutovému albumu Everybody Else Is Doing It, So Why Can't We?, ktorý sa stal komerčne úspešný. V 90. rokoch bola skupina The Cranberries jednou z najúspešnejších rockových interpretov, pričom predala viac ako 40 miliónov albumov po celom svete. Vydala štyri albumy, ktoré sa dostali do prvej dvadsiatky v rebríčku Billboard 200 (Everybody Else Is Doing It, So Why Can't We?, No Need to Argue, To the Faithful Departed a Bury the Hatchet) a osem singlov, ktoré sa dostali do prvej dvadsiatky v rebríčku UK Singles Chart („Linger“, „Dreams“, „Zombie“, „Ode to My Family“, „Ridiculous Thoughts“, „Salvation“, „Free to Decide“ a „Promises“).

Začiatkom roku 2010 sa skupina po šesťročnej prestávke opäť obnovila a začala Severoamerické turné, ktorému nasledovali vystúpenia v Latinskej Amerike a Európe. V máji 2011 nahrala dvoj šiesty štúdiový album Roses, ktorý bol vydaný dňa 27. februára 2012. Album, In the End, vydaný v apríli 2019, niečo vyše roka po smrti speváčky Dolores O’Riordan, bol zároveň posledným albumom skupiny, ktorá následne ukončila svoju činnosť.

Členovia
Súčasní
 Mike Hogan – basová gitara (1989 – 2003, 2009 – súčasnosť)
 Noel Hogan – sólová gitara (1989 – 2003, 2009 – súčasnosť)
 Fergal Lawler – bicie and perkusie (1989 – 2003, 2009 – súčasnosť)

Bývalí
Niall Quinn – hlavné vokály, gitara (1989 – 1990)
 Dolores O’Riordan – hlavné vokály, rytmická a akustická gitara, klávesy (1990 – 2003, 2009 – † 15. 1. 2018)

Koncertní
 Russell Burton – klávesy (1996 – 2003), klávesy a gitara (2012)
 Steve DeMarchi – sólová gitara, sprievodný spev (1996 – 2003)
 Denny DeMarchi – klávesy, gitara, sprievodný spev (2009 – 2011)
 Johanna Cranitch – sprievodný spev (2012)

Diskografia

Everybody Else Is Doing It, So Why Can't We? (1993)
No Need to Argue (1994)
To the Faithful Departed (1996)
Bury the Hatchet (1999)
Wake Up and Smell the Coffee (2001)
Roses (2012)
Something Else (2017)
In the End (2019)

Referencie

Iné projekty

Externé odkazy
 Oficiálna webstránka
 Oficiálna webstránka Dolores O'Riordan

Zdroj


Kategória:Írske rockové hudobné skupiny
Kategória:Hudobné skupiny z 1989
Kategória:Hudobné skupiny ukončené v roku 2003
Kategória:Hudobné skupiny obnovené v roku 2009
Kategória:Hudobné skupiny ukončené v roku 2019
Kategória:Štvorice v hudbe
Kategória:Indiepopové hudobné skupiny
Kategória:Interpreti Universal Music Group